rejauldu/bengali-wikipedia huggingface dataset:
থাম্ব|ডান|উর্বর চন্দ্রকলা অঞ্চলের মানচিত্র উর্বর চন্দ্রকলা (Fertile Crescent) মধ্যপ্রাচ্যে অবস্থিত চাঁদের ফালি আকৃতির একটি ঐতিহাসিক অঞ্চল যা লেভান্ট, প্রাচীন মেসোপটেমিয়া ও প্রাচীন মিশর অঞ্চলের সমন্বয়ে গঠিত। এর ইংরেজি নাম "Fertile Crescent" প্রথম উল্লেখ করেন শিকাগো বিশ্ববিদ্যালয়ের প্রত্নতাত্ত্বিক জেমস হেনরি ব্রেস্টেড।   তথ্যসূত্র     বিষয়শ্রেণী:নব্যপ্রস্তরযুগীয় বিষয়শ্রেণী:মধ্যপ্রাচ্য বিষয়শ্রেণী:প্রাচীন মধ্যপ্রাচ্য বিষয়শ্রেণী:পূর্ব ভূমধ্যসাগরীয় বিষয়শ্রেণী:ভূমধ্যসাগরীয় অঞ্চলের ইতিহাস বিষয়শ্রেণী:ঐতিহাসিক অঞ্চল বিষয়শ্রেণী:বিভাজিত অঞ্চল বিষয়শ্রেণী:সভ্যতার সূতিকাগার
ঘনিয়া (বৈজ্ঞানিক নাম: Labeo boggut) (ইংরেজি: boggut Labeo) হচ্ছে সাইপ্রিনিডে (Cyprinidae) পরিবারের লেবিও (Labeo) গণের একটি স্বাদুপানির মাছ।  বর্ণনা ঘনিয়া মাছের পৃষ্ট দেশ অঙ্কীয়দেশ তুলনায় কিছুটা উত্তল। তুণ্ড পুরু এবং অল্প সংখ্যক ছিদ্র বিদ্যমান। মুখের হা মধ্যম আকারের। এক জোড়া খর্বাকার স্পর্শী উপরের চোয়ালে অবস্থিত। তুণ্ডে কয়েকটি ছিদ্র উপস্থিত। পার্শ্বরেখা সামান্য অবতল ও দেহের উভয় পাশে মাঝ বরাবর অস্থান করে। পার্শ্বরেখা সম্পূর্ণ অর্থাৎ কানকোর পর থেকে পুচ্ছপাখনার গোড়া পর্যন্ত বিস্তৃত। চোখ দুটি বড় আকৃতির। এদের দেহের উভয় পাশ রূপালি বর্ণের। পৃষ্ঠদেশ কালচে। পুচ্ছপাখনার গোড়ায় একটি গাঢ় কালো দাগ উপস্থিত। পাখনাসমূহ কমলা বর্ণের।  স্বভাব ও আবাস্থল এই প্রজাতির মাছ প্রধানত নদী ও হ্রদে পাওয়া যায়। বাংলাদেশে হাওর এলাকায় এই মাছ প্রাপ্তির তথ্য পাওয়া যায়। জলাশয়ের উপরিভাগ ও তলদেশ উভয় স্থানেই এদের দেখতে পাওয়া যায়।  খাদ্যাভ্যাস ঘনিয়া মাছ প্রধানত উদ্ভিদকণা গ্রহণ করে।  অর্থনৈতিক গুরুত্ব বাংলাদেশে একক প্রজাতি হিসেবে এই মাছের উৎপাদন তথ্য পাওয়া যায় না। বাংলাদেশে বিরল প্রজাতির যত মাছ আছে তার মধ্যে এর অবস্থান প্রথম দিকে। এই মাছকে কৃত্রিম প্রজননসহ ও চাষের আওতায় আনা সম্ভব হলে একদিকে যেমন জীববৈচিত্র্য সংরক্ষণের বিষয়টি নিশ্চিত হয় তেমনই মৎস্য উৎপাদনেও ভূমিকা রাখতে সক্ষম হবে বলে প্রত্যাশা করা যায়।  বিস্তৃতি বাংলাদেশ, ভারত, পাকিস্তানে এ মাছ বেশি পাওয়া যায়। তবে এ মাছ উত্তর ভারত থেকে কাবেরী নদী অববাহিকা পর্যন্ত বিস্তৃত।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p. Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p.  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:স্বাদু পানির মাছ বিষয়শ্রেণী:ভারতের স্বাদু পানির মাছ বিষয়শ্রেণী:শ্রীলঙ্কার স্বাদু পানির মাছ বিষয়শ্রেণী:১৮৩৯-এ বর্ণিত মাছ
সিটি টেরর মান্না ও শাকিব অভিনীত চতুর্থ সিনেমা। মুলত ঢাকা শহরকে কেন্দ্র করে কাল্পনীক সন্ত্রাসী কর্মকাণ্ডের গল্প অবলম্বনে তৈরী। শ্রেষ্ঠাংশে অভিনয় করেন মান্না, শাকিব খান, পপি ও ড্যানি সিডাক।  কাহিনী সংক্ষেপ এটি অন্ধকার(সন্ত্রাসী) জগৎ এর গল্প। বুলেট (শাকিব খান) তিনটি হত্যা করার পরে খুলনা থেকে ঢাকায় পালিয়ে এসে সিটি টেরর শান্ত'র (মান্নার) আশ্রায় পেয়ে তার অধীনে অপরাধী হিসাবে কর্মজীবন চালিয়ে যান। শান্তর বুলেটকে খুব পছন্দ হয়েছিল এবং তাকে তার নিজের ভাই হিসাবে গণ্য করে। একসাথে তারা শহর সন্ত্রাসে পরিণত হয়েছিল। ঘটনার পরিক্রমায় টাকার বিনিময় বুলেট শান্তকে খুন করে।  কুশীলব  মান্না   শাকিব খান  পপি  বৈশাখী  ড্যানি সিডাক  নাসরিন  দুলারী  আমীর সিরাজী  ইলিয়াস কোবরা  সঙ্গীত আবহ সঙ্গীত পরিচালনা করেছেন এম আর হাসান নীলু, গীতিকার ছিলেন মনিরুজ্জামান মনির।  তথ্যসূত্র   বহিঃসংযোগ        বিষয়শ্রেণী:২০০৫-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র
thumb|ভাদ্র পূর্ণিমাতে বানর একটি মৌচাক সংগ্রহ করে বুদ্ধকে দান করে thumb|মধু পূর্ণিমার রাতে চাঁদের সুন্দর্য মধু পূর্ণিমা বৌদ্ধদের অন্যতম একটি ধর্মীয় উৎসব। এ দিনটি বৌদ্ধ ইতিহাসে একটি ঐতিহাসিক ও তাৎপর্যময় দিন। ভাদ্র মাসের পূর্ণিমা তিথিতে এ উৎসব পালন করা হয়।মধু পূর্ণিমা, বাংলাপিডিয়া   ঐতিহাসিক প্রেক্ষাপট  তথাগত বুদ্ধ কোশাম্বীতে ভিক্ষু-সংঘসহ অবস্থান করার সময় বিনয়ধর পন্থী ভিক্ষু ও সূত্রধর পন্থী ভিক্ষুর মধ্যে বিনয় সম্পর্কিত একটি বিষয় নিয়ে বিতর্কের সৃষ্টি হয়। এ বিষয় নিয়ে উভয় পন্থী ভিক্ষুদের মধ্যে মতদ্বৈততা চরম আকার ধারণ করলে তথাগত বুদ্ধ তাদের বিবাদ মীমাংসা করার প্রচেষ্টা করেন। কিন্তু উভয় পক্ষ তাদের স্ব স্ব মতের পক্ষে অবস্থান গ্রহণ করেন; ফলে বিবাদ মীমাসা করা সম্ভব না হওয়ায় বুদ্ধ কোশাম্বী ত্যাগ করে পারিলেয়্য নামক বনে গমন করেন এবং দশম বর্ষাবাস সেখানে পালন করেন। পারিলেয়্য বনে বর্ষা যাপন কালে একটি একাচারী হাতি প্রতিদিন বুদ্ধের সেবা করত; বনের ফল সংগ্রহ করে বুদ্ধকে দান করত। এ সময় বনের একটি বানর হস্তীরাজ কর্তৃক বুদ্ধকে সেবা করতে দেখে তারও বুদ্ধকে পূজা করার ইচ্ছা জাগে। ভাদ্র পূর্ণিমাতে সে একটি মৌচাক সংগ্রহ করে বুদ্ধকে দান করেন। মৌচাকে মৌমাছির ছানা ও ডিম থাকায় বুদ্ধ প্রথমে মধু পান করলেন না।বানর তা বুঝতে পেরে মৌচাকটি নিয়ে ছানা ও ডিম পরিষ্কার করে পুনরায় বুদ্ধকে দান করলে এবার বুদ্ধ মধু পান করেন।মধুপান করতে দেখে বানর খুশিতে, আনন্দে আত্মহারা হয়ে বৃক্ষ শাখা হতে বৃক্ষশাখায় লাফাতে লাগল। হঠাৎ অসাবধানতাবশতঃ বৃক্ষের শাখা ভেঙ্গে বানর মাটিতে পড়ে গাছের গোড়ায় আঘাত প্রাপ্ত হয়ে মৃত্যুবরণ করল। বুদ্ধকে মধুদান এবং বুদ্ধের প্রতি প্রসন্নচিত্ত হয়ে মৃত্যুবরণ করার পর বানর তাবতিংস স্বর্গে ত্রিশ যোজন বিস্তৃত কনক বিমান ও সহস্র অপ্সরা লাভ করল। পারিলেয়া বনে হস্তিরাজ কর্তৃক ভগবান বুদ্ধের সেবাপ্রাপ্তি ও বানরের মধুদানের কারণে এ দিনটি বৌদ্ধদের কাছে স্মরণীয় ও আনন্দ-উৎসবমুখর পুণ্যময় একটি দিন।  এ দিনটি উপলক্ষে বৌদ্ধ সম্প্রদায় বুদ্ধ পূজা, সীবলী পূজা, শীল গ্রহণ, সংঘদান, মধু ও ভেষজ দান, বাতি প্রজ্বলন, ভিক্ষু সংঘকে পিণ্ডদানসহ নানা ধর্মীয় আনুষ্ঠানিকতা সম্পন্ন করে থাকে। মধু পূর্ণিমাকে কেন্দ্র করে বৌদ্ধদের দিনব্যাপী নানা কর্মসূচি পালন করে থাকে।   তথ্যসূত্র    বহিঃসংযোগ   বিষয়শ্রেণী:বৌদ্ধধর্ম বিষয়শ্রেণী:বৌদ্ধ উৎসব বিষয়শ্রেণী:বাংলাদেশের উৎসব বিষয়শ্রেণী:পূর্ণিমায় পালিত অনুষ্ঠান বিষয়শ্রেণী:বাংলাদেশের ধর্মীয় উৎসব বিষয়শ্রেণী:আগস্ট উদ্‌যাপন বিষয়শ্রেণী:সেপ্টেম্বর উদ্‌যাপন
চলতে চলতে হলো ২০০৩ সালে মুক্তিপ্রাপ্ত একটি বলিউড চলচ্চিত্র। ছবির প্রধান দুটি চরিত্রে অভিনয় করেছেন শাহরুখ খান এবং রানী মুখোপাধ্যায়, নির্দেশ দ্বারা আজিজ মির্জা। ছবিটি ড্রীমজ আনলিমিটেড-এর ব্যানারে করা হয় এবং এটি বাণিজ্যিকভাবে ব্যর্থ হয়। চলচ্চিত্রটি কাসাব্লাংকা চলচ্চিত্র উৎসবে প্রদর্শন করা হয়।   শ্রেষ্ঠাংশে   শাহরুখ খান - রাজ মাথুর  রাণী মুখার্জী - প্রিয়া চোপড়া  জস অরোরা - সমীর  মানুভাই - সতীশ শাহ  লিলেত্তে ডুবে - আনা মাউসী (প্রিয়ার পিসি)  জনী লিভার - নান্দু (পথিপার্শ্বস্থ মাতাল)  ভিশ্বাজীত প্রধান - বন্ধুরূপে  সুরেশ ভাগবত - ধোবি   দিনয়ার তীরন্দাজ - ইরানী  রাজীব বর্মা - জনাব চোপড়া  জে শ্রী - টি-জনাবা মানুভাই  সুরেশ মেনন - দোকানদার  মাসউদ আখতার - পান্বালা  গগন গুপ্ত - তম্বি  সুস্মিতা দান - ফুলত্তয়ালি  অরুণ সিংহ - সবজি বিক্রেতা  আখতার নবজ - গোয়ালা  কামিনী খান্না - মহিলা সমতল যাত্রী  ববি ডার্লিং - বন্ধুরূপে  মাধাভি চোপড়া - বন্ধুরূপে  আশিস কপূর -  আদিত্য পান্চলি - প্রতিকূল ব্যবসায়ী  জামিল খান - ট্রাফিক পুলিশ  সংগীত   সাউন্ড ট্র্যাক   তথ্যসূত্র    বহিঃসংযোগ     বিষয়শ্রেণী:২০০৩-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:যতীন-ললিত সুরারোপিত চলচ্চিত্র বিষয়শ্রেণী:রেড চিলিজ এন্টারটেইনমেন্টের চলচ্চিত্র বিষয়শ্রেণী:গ্রিসের পটভূমিতে চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ইউটিভি মোশন পিকচার্সের চলচ্চিত্র বিষয়শ্রেণী:হিন্দি ভাষার নাট্য চলচ্চিত্র
দক্ষিণ আফ্রিকান ক্রীড়া কনফেডারেশন ও অলিম্পিক কমিটি (; এছাড়াও সংক্ষেপে আইওসি কোড আরএসএ দ্বারা পরিচিত) হলো দক্ষিণ আফ্রিকার জাতীয় অলিম্পিক কমিটি। এই সংস্থাটির ১৯০৮ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর দক্ষিণ আফ্রিকার জোহানেসবার্গে অবস্থিত।  বর্তমানে দক্ষিণ আফ্রিকান ক্রীড়া কনফেডারেশন ও অলিম্পিক কমিটির সভাপতির দায়িত্ব পালন করছেন ব্যারি হেন্ড্রিকস, যিনি ২০১৬ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নোজিফো জাফটা।  ইতিহাস ১৯০৮ সালে দক্ষিণ আফ্রিকার বহু-ক্রীড়ার সর্বোচ্চ সংস্থা হিসেবে দক্ষিণ আফ্রিকান ক্রীড়া কনফেডারেশন ও অলিম্পিক কমিটি প্রতিষ্ঠিত হয়েছে। হেনরি নার্স এই সংস্থার প্রথম সভাপতির দায়িত্ব পালন করেছেন, যিনি ১৯০৮ হতে ১৯২৫ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই দক্ষিণ আফ্রিকা ১৯০৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৬০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে দক্ষিণ আফ্রিকা  তথ্যসূত্র  বহিঃসংযোগ     এএনওসিতে দক্ষিণ আফ্রিকান ক্রীড়া কনফেডারেশন ও অলিম্পিক কমিটি   অলিম্পিডিয়ায় দক্ষিণ আফ্রিকান ক্রীড়া কনফেডারেশন ও অলিম্পিক কমিটি   অলিম্পিক.কমে দক্ষিণ আফ্রিকান ক্রীড়া কনফেডারেশন ও অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে দক্ষিণ আফ্রিকা বিষয়শ্রেণী:দক্ষিণ আফ্রিকার ক্রীড়া পরিচালনা পরিষদ বিষয়শ্রেণী:১৯০৮-এ দক্ষিণ আফ্রিকায় প্রতিষ্ঠিত বিষয়শ্রেণী:১৯০৮-এ প্রতিষ্ঠিত ক্রীড়া সংস্থা
ইসিক-কুল হ্রদ (, ) হল পূর্ব কিরগিজস্তানে পশ্চিমাঞ্চলীয় তিয়েন শান পর্বতমালার একটি বদ্ধ (অর্থাৎ, বহিঃপ্রবাহ ছাড়াই) লবণাক্ত পানির হ্রদ যা কাজাখস্তান থেকে কিরগিজস্তানকে বিভক্তকারী একটি বিভাজক পরিসরের ঠিক দক্ষিণে অবস্থিত। এটি পৃথিবীর সপ্তম গভীরতম হ্রদ, আয়তনের দিক থেকে বিশ্বের দশম বৃহত্তম হ্রদ এবং কাস্পিয়ান সাগরের পর বিশ্বের দ্বিতীয় বৃহত্তম লবণাক্ত পানির হ্রদ। কিরগিজ ভাষায় Issyk-Kul মানে "উষ্ণ হ্রদ"; কারণ এটি  অবস্থিত এবং শীতকালে এখানে প্রচণ্ড ঠাণ্ডা পড়ে, কিন্তু লবণাক্ততার কারণে এটি খুব কমই জমাট বাঁধে। কিরগিজস্তান সরকার এখানে একটি সংরক্ষিত প্রাকৃতিক উদ্যান তৈরি করেছে।Ramsar Site RDB Code 2KG001 ইতিহাসবিদরা এখানে খনন করার সময় ২,৫০০ বছরের পুরনো একটি শহর খুঁজে পেয়েছেন এবং এটি নিয়ে গবেষণা চলছে।   ভূগোল  ইসিক-কুল হ্রদ  দীর্ঘ,  পর্যন্ত প্রশস্ত এবং এর ক্ষেত্রফল । এটি দক্ষিণ আমেরিকার টিটিকাকা হ্রদের পরে বিশ্বের দ্বিতীয় বৃহত্তম পার্বত্য হ্রদ। এটি ভূপৃষ্ঠ হতে  উচ্চতায় অবস্থিত এবং এর গভীরতা ।International Lake Environment Committee Foundation   এই হ্রদে প্রায় ১১৮টি নদী ও স্রোতস্বীনি এসে মিশেছে; এদের মধ্যে বৃহত্তম হল জিরগালাং নদী এবং টুপ নদী।   ইতিহাস  ইসিক-কুল হ্রদটি দূর প্রাচ্য থেকে ইউরোপে ভ্রমণকারীদের স্থল পথ হিসেবে সুপরিচিত সিল্ক রোডের একটি বিশ্রাম কেন্দ্র ছিল। প্রখ্যাত চৈনিক বৌদ্ধ পণ্ডিত ও ভিক্ষু জুয়ানজাং এই হ্রদের পাশ দিয়ে পরিভ্রমণ করেছিলেন এবং ৭ম শতাব্দীর ঐতিহাসিক ভ্রমণ কাহিনী গ্রেট ট্যাং রেকর্ডস অন দ্যা ওয়েস্টার্ন রিজিওন -এ বিস্তারিত উল্লেখ করেছেন। এই হ্রদটি চিং রাজবংশে শাসনামলে চীনা ভূখণ্ডের একটি অংশ ছিল এবং টারবাগাতাই চুক্তির পর আশেপাশের অঞ্চল সহ এটিকে রাশিয়ার নিকট হস্তান্তর করা হয়।   পরিবেশ   ইসিক-কুলের অনন্য প্রকৃতির ভূবৈচিত্র এবং জলচর পাখি রক্ষা করার জন্য ১৯৪৮ সালে ইসিক-কুল রাজ্য সংরক্ষণ এলাকা প্রতিষ্ঠিত হয় যা ছিলো কিরগিজস্তানের প্রথম প্রকৃতি সংরক্ষণ এলাকা। ১৯৭৫ সালে এটি একটি রামসার সাইট হিসাবে স্বীকৃত পায়। ইসিক-কুল অঞ্চলের প্রশাসনিক সীমানার মধ্যে প্রতিষ্ঠিত ইসিক-কুল জীবমণ্ডল সংরক্ষণ এলাকাটি ২০০০ সালে প্রতিষ্ঠিত ইউনেস্কোর বিশ্ব জীবমণ্ডল সংরক্ষণ জালের অধীনস্থ।Specially protected nature areas in Kyrgyzstan.   পর্যটন   সোভিয়েত যুগে এই হ্রদটি একটি জনপ্রিয় অবকাশ যাপনের কেন্দ্রে পরিণত হয়েছিল, যার উত্তর উপকূলে অসংখ্য আরোগ্যালয়, বিশ্রাম কেন্দ্র এবং অবকাশ গৃহ ছিল। এদের অনেকগুলোই কোলপন-এটা শহরের মধ্যে এবং এর আশেপাশে কেন্দ্রীভূত ছিল। সোভিয়েত রাশিয়া ভেঙে যাওয়ার পর এই অবকাশ কেন্দ্রটি বেশ প্রতিকূল পরিস্থিতির সম্মুক্ষিণ হয়; তবে, বর্তমানে এই ভবনগুলোর সংস্কার চলছে এবং নতুন প্রজন্মের স্বাস্থ্য ও অবসর কাটাতে আগতদের জন্য সাধারণ ব্যক্তিগত বিছানা ও প্রাতঃরাশের ব্যবস্থা করা হচ্ছে।   তথ্যসূত্র    বহিঃসংযোগ    বিশ্ব হ্রদ তথ্যপঞ্জীতে ইশিক-কুল হ্রদ  বিষয়শ্রেণী:প্রাচীন হ্রদ বিষয়শ্রেণী:কিরগিজস্তানের প্রত্নতাত্ত্বিক স্থান বিষয়শ্রেণী:কিরগিজস্তানের হ্রদ বিষয়শ্রেণী:এশিয়ার বদ্ধ হ্রদ বিষয়শ্রেণী:পার্বত্য হ্রদ বিষয়শ্রেণী:ইশিক-কুল অঞ্চল বিষয়শ্রেণী:কিরগিজস্তানের রামসার স্থান বিষয়শ্রেণী:এশিয়ার পর্বতমালা বিষয়শ্রেণী:রেশম পথের উপর অবস্থিত স্থান বিষয়শ্রেণী:তিয়েন শান
৫টার্স: ক্যাসল অব ডার্ক মাস্টার ২০১১ সালের একটি হিন্দি চলচ্চিত্র। ছবির গল্প লিখেছেন ভি এস বিজয়ালক্ষ্মী এবং ছবিটি পরিচালনা করেছেন জি বেনুগোপাল। লাইট মাস্টার ও ডার্ক মাস্টার এর দৈত্য চরিত্রে অভিনয় করেছেন অবিনাশ এছাড়াও এতে বেশ কিছু শিশুশিল্পী রয়েছে।  অভিনয়ে  অবিনাশ – লাইট মাস্টার/ডার্ক মাস্টার  গগন পি – রকি  সম্রাট – সানি  আকাশ – ডলু  হিথাইশাইনি – আশা  তেজু – নিশা   সংগীত    তথ্যসূত্র    বহিঃসংযোগ  বিষয়শ্রেণী:ভারতীয় চলচ্চিত্র বিষয়শ্রেণী:২০১১-এর চলচ্চিত্র বিষয়শ্রেণী:হিন্দি ভাষার চলচ্চিত্র
অ্যাবি ডানকিন () একজন ৩.৫ পয়েন্ট মার্কিন হুইলচেয়ার বাস্কেটবল খেলোয়াড়।   প্রাথমিক জীবন  ১৯৫১ সালে, ২৪ নভেম্বর, অ্যাবি স্পেনের আন্দালুশিয়ার রোটা শহরে জন্ম গ্রহণ করেছিলেন। তবে তিনি টেক্সাসের নিউ ব্রানফেলসকে তাঁর বসবাসের শহর হিসাবে মনে করতেন।   খেলোয়াড় জীবন  তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করে স্বর্ণ পদক লাভ করেছিলেন, তাঁর মধ্যে আছে কানাডার টরন্টোতে ২০১৫ প্যারাপান আমেরিকান গেমস, ২০১৬ সালে ব্রাজিলের রিও-তে প্যারালিম্পিক এবং ২০১৯ সালে থাইল্যান্ডের সুফানবুড়ি-তে ইউ২৫ বাস্কেটবল বিশ্ব চ্যাম্পিয়নশিপ।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:টেক্সাসের এলজিবিটিকিউ ব্যক্তি বিষয়শ্রেণী:লেসবিয়ান ক্রীড়াবিদ বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী বিষয়শ্রেণী:২০১৬ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড় বিষয়শ্রেণী:২১শ শতাব্দীর মার্কিন নারী বিষয়শ্রেণী:২০শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
পিঁপড়াবিদ্যা ২০১৪ সালের ২৪ অক্টোবর মুক্তিপ্রাপ্ত বাংলাদেশী নাট্য চলচ্চিত্র। মোস্তফা সরয়ার ফারুকী রচিত এবং পরিচালিত চলচ্চিত্রটি প্রযোজনা করেছে ইমপ্রেস টেলিফিল্ম এবং পরিবেশনা করেছে জাজ মাল্টিমিডিয়া। চিত্রগ্রহণ করেছেন গোলাম মওলা নবীর। চলচ্চিত্রে অভিনয়ে ছিলেন শিনা চৌহান, নূর ইমরান মিঠু, সাব্বির হাসান লিখন, মুকিত জাকারিয়া, মোহিনী মৌ। চলচ্চিত্রে গান গেয়েছে বাংলাদেশী সঙ্গীতদল চিরকুট।  চলচ্চিত্রটি এশিয়ান প্রজেক্ট মার্কেট কর্তৃক নির্বাচিত হয়েছিল। এছাড়াও চলচ্চিত্রটি নির্বাচিত হয়েছিল এশিয়া প্যাসিফিক স্ক্রিন অ্যাওয়ার্ড, বুসান চলচ্চিত্র উৎসব এবং সাংহাই চলচ্চিত্র উৎসবের জন্য। পাশাপাশি চলচ্চিত্রটির উদ্বোধনী প্রদর্শনী হয় দশম দুবাই আন্তর্জাতিক চলচ্চিত্র উৎসবে। ২০১৪ সালের ৬ থেকে ১৩ ডিসেম্বর পর্যন্ত দুবাইয়ে অনুষ্ঠিতব্য এই উৎসবের প্রতিযোগিতা বিভাগের জন্য নির্বাচিত হয়েছিল চলচ্চিত্রটি।  কাহিনিসংক্ষেপ thumbnail|270px|right|পিঁপড়াবিদ্যা চলচ্চিত্রের একটি দৃশ্যে নূর ইমরান মিঠু  বাংলাদেশে পড়াশোনা শেষ করে বড় একটা বেকার শ্রেণী তৈরি হয়। তাদের অনেক স্বপ্ন থাকে। ভালো একটা চাকরি, সুন্দরী একটি মেয়ের সঙ্গ, দামি গাড়ি হাঁকিয়ে বেড়ানো। কিন্তু স্বপ্নের নাগাল পাওয়া আরেকটি দুঃস্বপ্নের ব্যাপার। সব সুখ-স্বপ্নই তখন তার কাছে রসগোল্লা, আর সে কেবল একটা নিরীহ পিঁপড়া। মিঠু একজন তরুণ গ্রাজ্যুয়েট। সে প্রতিদিন তার বাড়ি ফেরবার পথে চকমকে ঢাকা শহরের দিকে তাকিয়ে থাকে। সে জানে সে এই জগতের সদস্য নয়। সে তার নিজস্ব এক জগৎ বানিয়ে নেয়। নিজের জগতেই সে সুখী।  ‘পিঁপড়াবিদ্যা’ চলচ্চিত্রটির গল্প সমকালীন। হাজার বছর ধরে চলে আসা মধ্যবিত্ত পরিবারের এক যুবকের আশা, না-পাওয়া, অবদমিত বিষণ্ণতা, সীমাবদ্ধতা, লোভ ও লোভের পঙ্খিরাজের লাগামহীন বিচরণকে তুলে ধরা হয়েছে।   অভিনয়ে   শীনা চৌহান  নূর ইমরান মিঠু  সাব্বির হাসান লিখন  মুকিত জাকারিয়া  মোহিনী মৌ   উৎপাদন  চলচ্চিত্রের দৃশ্যায়ন করা হয়েছে ঢাকা এবং কক্সবাজারের বিভিন্ন স্থানে। প্রায় চল্লিশ দিন ধরে এর শ্যুটিং চলে।   অভ্যর্থনা  পিঁপড়াবিদ্যা চলচ্চিত্রটি কো-প্রোডাকশন মার্কেট এশিয়া প্রোজেক্ট মার্কেটের (এপিএম) জন্য নির্বাচিত হয়েছিল। ২০১৩ সালের ৩০টি চলচ্চিত্রের মধ্যে এটি স্থান করে নিয়েছে। এছাড়াও এশিয়া প্যাসিফিক স্ক্রিন অ্যাওয়ার্ড, বুসান চলচ্চিত্র উৎসবের "উইন্ডোস অন এশিয়ান সিনেমা" বিভাগের জন্য এবং সাংহাই চলচ্চিত্র উৎসবের গোল্ডেন গবলেট পুরস্কার প্রতিযোগিতার জন্য নির্বাচিত হয়েছে। সিঙ্গাপুর আন্তর্জাতিক চলচ্চিত্র উৎসবে "সিলভার স্ক্রিন অ্যাওয়ার্ডের" জন্য মনোনীত হয়েছে চলচ্চিত্রটি।   আরো দেখুন   মোস্তফা সরয়ার ফারুকীর চলচ্চিত্রের তালিকা   তথ্যসূত্র    বহিঃসংযোগ       বিষয়শ্রেণী:২০১৪-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:মোস্তফা সরয়ার ফারুকী পরিচালিত চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:অভিনেতা সম্পর্কিত চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী হাস্যরসাত্মক নাট্য চলচ্চিত্র
ভেরিটি  ২০১২ সালে ইংরেজ ভাস্কর ডেমিয়েন হার্স্ট কর্তৃক মরিচাবিহীন ইস্পাত ও ব্রোঞ্জ নির্মিত ভাস্কর্য৷  উঁচু ভাস্কর্যটি ইংল্যান্ডের উত্তর ডেভনের ইলফ্রাকম্ব পোতাশ্রয়ের প্রবেশপথে পিয়ারে, ব্রিস্টল প্রণালীর দিকে দক্ষিণ ওয়েলসের অভিমুখে দণ্ডায়মান।  স্থাপনের দিন থেকে ইলফ্রাকম্ব শহরকে ভাস্কর্যটির মালিকানা দেওয়া হয়েছে। ভাস্কর্যের নামের অর্থ "সত্য"কে নির্দেশ করা"। ডেমিয়েন হার্স্ট তার কাজকে "সত্য ও ন্যায়ের আধুনিক রূপক" হিসাবে বর্ণনা করেছেন।   বর্ণনা  ভাস্কর্যে একজন গর্ভবতী নারী বাম হাতে একটি তলোয়ার ও ডান হাতে ন্যায়বিচারের দাঁড়িপাল্লা নিয়ে কতগুলি আইনের বইয়ের স্তূপের উপর দাঁড়িয়ে আছেন। ভাস্কর্যের উলম্বিক অর্ধেকাংশে মহিলার শারীরস্থানের অভ্যন্তরীণ অঙ্গ উন্মুক্ত, এবং মানব প্রভ্রূণ স্পষ্ট দৃশ্যমান। দাড়ানোর ভঙ্গি, এদ্‌গার দ্যগার ১৮৮০ সালের ভাস্কর্য চৌদ্দ বছর বয়সের নর্তকী  থেকে গৃহীত। একই ভাস্কর্য হার্স্টকে তার ভার্জিন মাদার তৈরিতে অনুপ্রাণিত করেছিল, যা ছিল একটি গর্ভবতী মহিলার ভ্রূণ উন্মোচিত অবস্থার আরেকটি বিশাল ভাস্কর্য।   নির্মাণ  ভাস্কর্যটি মরিচাবিহীন ইস্পাত এবং ব্রোঞ্জের ৪০টি পৃথক পাতের সংযোগে নির্মিত। গ্লুচেস্টারশায়ারের স্ট্রাউডের প্যাঙ্গোলিন এডিশন্স ফাউন্ড্রি পাতগুলি সরবরাহ করেছিল। বাম হাতে আকাশের দিকে তুলে ধরা তলোয়ার কাচ তন্তু দিয়ে বানানো। তলোয়ারের কারণে,ভাস্কর্যটির উচ্চতা অনেক বেশি দেখায়।   রেকর্ড ও প্রভাব  উচ্চতার পরিমাপে এটি যুক্তরাজ্যের প্রখ্যাত ভাস্কর্য এঞ্জেল অব দ্য নর্থ থেকে ২৫ সেমি (১০ ইঞ্চি) বেশি উঁচু। স্থাপনের সময় ভেরিটি যুক্তরাজ্যের সবচেয়ে লম্বা ভাস্কর্য ছিল। স্কটল্যান্ডের ফলকার্কের কাছে স্থাপিত দ্য কেলপিস ভেরিটিকে উচ্চতায় পিছনে ফেলেছে। দুই ঘোড়ার মাথার ভাস্কর্য দ্য কেলপিস, ভেরিটির চেয়ে ৩০ মিটার (৯৮ ফুট) বেশি উঁচু।  উত্তর ডেভন কাউন্সিলের সদস্যরা মুর্তির বিতর্কিত অবয়বকে পর্যটনের জন্য একটি সম্ভাব্য কারণ হিসেবে বর্ণনা করেন। ২০১৩ সালে আগস্টে কাউন্সিলররা ঘোষণা করেছিলেন যে পর্যটকরা শুধুমাত্র মূর্তিটির "অসাধারণ প্রভাব"-এর কারণে হার্স্টের কর্ম দেখতে ডেভনে বেড়াতে আসেন। ইলফ্রাকম্বের বাসিন্দা ডেমিয়েন হার্স্ট, ২০১২ সালের  ১৬ অক্টোবর ভাস্কর্য স্থাপনের দিন থেকে শুরু করে ২০ বছরের জন্য নিজ শহর কর্তৃপক্ষকে মূর্তিটি ইজারা দিয়েছেন।  চিত্রশালা   তথ্যসূত্র   বিষয়শ্রেণী:যুক্তরাজ্যের বৃহদাকার মূর্তি বিষয়শ্রেণী:২০১২-এর ভাস্কর্য বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মরিচাবিহীন ইস্পাতের ভাস্কর্য
কার্লোস আলবার্তো পেরেইরা () (জন্ম: ২৭ ফেব্রুয়ারি, ১৯৪২) ১৯৯৪ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। ২০১০ বিশ্বকাপে তিনি স্বাগতিক দক্ষিণ আফ্রিকার কোচের দায়িত্ব পালন করেন।   কোচিং ক্যারিয়ার  পাঁচটি ফুটবল বিশ্বকাপে পাহেইরা কোচ হিসেবে অংশগ্রহণ করেন। স্পেনে অনুষ্ঠিত ১৯৮২ সালের বিশ্বকাপে কুয়েতকে দিয়ে সূচনা। ১৯৯০ বিশ্বকাপে তিনি সংযুক্ত আরব আমিরাতের কোচের দায়িত্ব পালন করেন। ১৯৯৬ সালের বিশ্বকাপে তিনি সৌদি আরবের দায়িত্বে ছিলেন। ব্রাজিল দলকে নিয়ে বিশ্বকাপে অংশ নিয়েছেন দু'বার। ১৯৯৪ বিশ্বকাপে ব্রাজিল চ্যাম্পিয়ন হলেও ২০০৬ সালের বিশ্বকাপে কোয়ার্টার ফাইনালে ব্রাজিল ফ্রান্সের কাছে পরাজিত হয়ে বিদায় নেয়। ২০১০ বিশ্বকাপে স্বাগতিক দক্ষিণ আফ্রিকার কোচ হিসেবে সর্বশেষ দায়িত্ব পালন করেন।  ১৯৯৮ সালের বিশ্বকাপ চলাকালীন অবস্থাতেই তিনি সৌদি আরবের কোচের পদ থেকে বরখাস্ত হন।   বহিঃসংযোগ   Cape Town's internet Magazine: Parreira coach South Africa  বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় ফুটবল ম্যানেজার বিষয়শ্রেণী:লা লিগার ম্যানেজার বিষয়শ্রেণী:সুপার লিগের ম্যানেজার বিষয়শ্রেণী:কাম্পেওনাতো ব্রাজিলেইরো সেরিয়ে এ-এর ম্যানেজার বিষয়শ্রেণী:রিউ দি জানেইরুর (শহর) ক্রীড়াবিদ বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিল জাতীয় ফুটবল দলের ম্যানেজার বিষয়শ্রেণী:১৯৯০ ফিফা বিশ্বকাপের ম্যানেজার বিষয়শ্রেণী:২০১০ ফিফা বিশ্বকাপের ম্যানেজার বিষয়শ্রেণী:ফিফা বিশ্বকাপ বিজয়ী ম্যানেজার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ
চল্লিশা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।   অবস্থান ও সীমানা উত্তর এবং উত্তর পশ্চিমে রৌহা ইউনিয়ন , পশ্চিমে নারান্দিয়া ইউনিয়ন , পূর্বে নেত্রকোনা পৌরসভা , দক্ষিণে - দক্ষিণ বিশুউড়া  ইউনিয়ন।  শিক্ষার হার ইউনিয়নে শিক্ষা প্রতিষ্ঠান আছে, মোক্তাল হোসেন উচ্চ বিদ্যালয় (১৯৬৪) ,  মৌলভী নগর উচ্চ বিদ্যালয় , হেনা ইসলাম কলেজ (২০১১), শাপলা বিদ্যা নিকেতন (২০০৩)।    দর্শনীয় স্থানঃ  নেত্রকোনার প্রধান নদী মগড়া নদী প্রবাহিত হচ্ছে এই ইউনিয়নে। রেলব্রিজ থেকে এই নদী সুন্দরভাবে দেখা যায়।    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- সৈয়দ মাহবুব-উল-মজিদ  প্রাক্তন কয়েকজন চেয়ারম্যান -   মোক্তাল হোসেন  আব্দুল বারেক  আলাউদ্দিন  আব্দুল জব্বার ফকির  আবুল কাশেম ফকির  +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    নেত্রকোণা জেলা  নেত্রকোণা সদর উপজেলা   তথ্যসূত্র   বিষয়শ্রেণী:নেত্রকোণা সদর উপজেলার ইউনিয়ন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হলো। — তানভির • ১৫:৫১, ২০ নভেম্বর ২০১৮ (ইউটিসি) দৈনিক বার্তা  – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (মিডিয়া) নীতিমালর “Newspapers, magazines and journals” পাঁচটি ধারার একটিও পূরণ করেনি। নির্ভরযোগ্য সূত্র নাই নিবন্ধ তৈরির জন্য এবং সার্কুলেশন ৪১৩০। সার্কুলেশনের দিক দিয়ে এটি রাজশাহী থেকে প্রকাশিত অন্য পত্রিকাগুলোর মধ্যে সপ্তম। বিভাগীয় পত্রিকা বা আঞ্চলিক পত্রিকাসমূহের মধ্যে প্রধান দু একটি হয়ত উল্লেখযোগ্য হয় কিন্তু একটি অঞ্চল থেকে প্রকাশিত সব পত্রিকায়ই উল্লেখযোগ্য হবে এমন কথা নেই। নিবন্ধের তথ্যানুসারে এটি রাজশাহী থেকে প্রকাশিত একমাত্র জাতীয় পত্রিকা, এ কথার উৎস নাই। ~ যুদ্ধমন্ত্রী আলাপ ১৩:১২, ১১ নভেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumbnail|250px|রাতের আকাশে পিএনভি জে২০২৩৩০৭৩+২০৪৬০৪১ পিএনভি জে২০২৩৩০৭৩+২০৪৬০৪১ সুংস তারামন্ডলে অবস্থিত একটি উজ্জ্বল নবতারা বিশেষ। এই মহাজাগতিক বস্তুটি ২০১৩ খ্রিষ্টাব্দের ১৪ই আগস্ট জাপানের জ্যোতির্বিদ কোইচি ইতাগাকি আবিষ্কার করেন। তার আবিষ্কার লা পালমাতে অবস্থিত লিভারপুল দূরবীক্ষণ যন্ত্র দ্বারা পর্যবেক্ষণ করে নিশ্চিত করা হয়। ২০১৩ খ্রিষ্টাব্দে ১৪ই আগস্ট নক্ষত্রটির আপেক্ষিক কান্তিমান ছিল ৬.৮ এবং ১৬ই আগস্ট আপেক্ষিক কান্তিমান ছিল ৪.৩   তথ্যসূত্র    বহিঃসংযোগ   Bright New Nova In Delphinus — You can See it Tonight With Binoculars  Bright Nova in Delphinus  Central Bureau for Astronomical Telegrams - PNV J20233073+2046041 Transient Object Followup Reports  বিষয়শ্রেণী:সূংস তারামন্ডল বিষয়শ্রেণী:নবতারা বিষয়শ্রেণী:২০১৩-এ আবিষ্কৃত মহাজাগতিক বস্তু
কাস্টম হাউস, বেনাপোল বা বেনাপোল কাস্টম হাউস () হল বাংলাদেশ সরকারের একটি নিয়ন্ত্রক সংস্থা যা বেনাপোল শহর, যশোর শহর এবং বেনাপোল স্থলবন্দর-এ শুল্ক এবং পোশাকী শুল্ক আদায়ের জন্য দায়িত্ব প্রাপ্ত।  ইতিহাস ১৯৪৭ সালে ভারত বিভাগের পর, বেনাপোল কাস্টম স্টেশনের যাত্রা পূর্ব এবং পশ্চিম বঙ্গ এর পাশাপাশি ভারতের বাকি অংশের মধ্যে বাণিজ্য সম্প্রসারণের জন্য শুরু হয়। এটি পূর্ব পাকিস্তান কাস্টমস এর অধীনে বেনাপোল উপ-কাস্টম হাউস হিসাবে শুরু হয়। বাংলাদেশের স্বাধীনতার পর, ১৯৭২ সালে মোংলা উপ-কাস্টম হাউস এবং বেনাপোল উপ-কাস্টম হাউস যৌথভাবে ১৯৭২ সালের রাষ্ট্রপতির ৬২ নং আদেশ অনুসারে বাংলাদেশে মোংলা কাস্টম হাউস প্রতিষ্ঠা করে যা বাংলাদেশ কর আইন (অভিযোজন) আদেশ, ১৯৭২ নামে পরিচিত। এবং মোংলা কাস্টম হাউস এর অধীনে একটি উপ-কাস্টম হাউজ হিসাবে কাজ শুরু করে।  এবং ১৯৯৭ সালে এটি একটি পূর্ণাঙ্গ কাস্টম হাউসে রূপান্তরিত হয়। বাংলাদেশ স্থলবন্দর কর্তৃপক্ষ স্থল বাণিজ্যের নব্বই শতাংশ সম্পন্ন করতে এটি ব্যবহার করে। ২০২২-২০২৩ অর্থবছরে যার পরিমাণ ছিল $৫.২৭ বিলিয়ন মার্কিন ডলার (৳৬৪৭ বিলিয়ন টাকা)।  আরো দেখুন কাস্টম হাউস, চট্টগ্রাম ঢাকা কাস্টম হাউস মোংলা কাস্টম হাউস  তথ্যসূত্র  বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশ সরকারের অধিদপ্তর বিষয়শ্রেণী:যশোর ভিত্তিক সংগঠন বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত